Melville-eiland (Engels: Melville Island), die wêreld se 33ste grootste eiland en die agste grootste eiland van Kanada, beslaan 'n oppervlakte van 42 149 km². Melville-eiland behoort tot die Koningin-Elizabeth-eilande, 'n subgroep van die Kanadese Arktiese Argipel, met Banks-eiland in die suidweste, Victoria-eiland in die suide, Prins van Wallis-eiland in die suidooste, Bathurst-eiland in die ooste, Ellef-Ringnes-eiland in die noordooste en Prins-Patrick-eiland in die noordweste. Die eiland is in die noorde van Kanada in die Arktiese Oseaan geleë en maak deel uit van die gebiede Nunavut en die Noordwestelike gebiede. Die eiland is onbewoon en genoem na Robert Dundas, die tweede Burggraaf van Melville. Wikimedia Commons het meer media in die kategorie Melville-eiland. (en) "Melville Island". Encyclopædia Britannica. Besoek op 10 Mei 2020. (en) "Melville Island". The Canadian Encyclopedia. Besoek op 10 Mei 2020. Hierdie artikel is ’n saadjie. Voel vry om Wikipedia te help deur dit uit te brei.